लखनऊ. यूपी विधानसभा चुनाव में सभी पार्टियां अपने-अपने तरीके से लोगों को लुभाने में लगी हुई है। इसी कड़ी में पीएम मोदी के नेतृत्व में बीजेपी भी कई रैलियां निकाल रही हैं। इन रैलीयों में एक शख्स ऐसा भी है जो मोदी के पीएम कैंडिडेट घोषित होने पर अपनी दुबई की नौकरी छोड़कर इंडिया आया। इनका कहना है कि ''मैं मोदी के मोह में यहां आया हूं, मैंने यूएई से ही मोदी के लिए काम करने का सोची लिया था।'' dainikbhaskar.com आपको इनसे हुई बातचीत आपको बता रहा है।
मोदी के भाषण से प्रभावित होकर 2013 में आया इंडिया
- घनश्याम सिंह रघुवंशी ने बताया कि ''2013 में नरेन्द्र मोदी की पीएम पद के लिए घोषणा हुई। एक टीवी चैनेल पर देखा कि रूलर उनकी खिलाफत कर रहे थे। तबसे मैं पाॅलिटिक्स को फॉलो करने लगा।
- मोदी का पहला भाषण उनके पीएम कैंडिडेट घोषित होने के बाद सुना और मुझे बीजेपी के लिए काम करने की इच्छा हुई।
- तब मैं यूएई(संयुक्त अरब अमीरात) की एक कम्पनी में नौकरी कर रहा था। मैंने तुरंत ही छुट्टी के लिए अप्लाई कर इंडिया आ गया।
- यहां मेरा कोई भी जानने वाला राजनीति में नहीं था। उस समय एक दोस्त के जरिए सुषमा स्वराज से मिला और उनके लिए चुनावों में कोआर्डिनेटर बना।
- डोर टू डोर काम करते हुए कोआर्डिनेट करना शुरू किया और 2014 में वो विदेश मंत्री बनीं। इसी साल 16 मई को नरेंद्र मोदी पीएम बनें, ऐसा लगा मेरा सपना पूरा हो गया।''
ओएनजीसी में सरकारी नौकरी छोड़कर गया अरब कंट्री
- ''मेरे पिता आईबी में रहे थे, जिनसे बहुत कुछ सीखने को मिला। वाइफ डॉक्टर है, जो मुझे सबसे ज्यादा सर्पोट करती हैं।
- इंदौर के जीएसआईटीएस इंजीनियरिंग काॅलेज से पढ़ाई की। इसके बाद बरेली में इफको में बतौर इंजीनियरिंग के पद पर काम किया।
- फिर मुम्बई में ओएनजीसी में बतौर चीफ इंजीनियर पर ज्वाइनिंग हुई। 2012 तक इस कंपनी में काम किया। इसके बाद एक आॅफर यूएई से आया।
- मैंने कैल्कुलेट किया कि जितनी रकम मैं ओएनजीसी में रिटायरमेंट तक कमाऊंगा, उतनी तो यूएई के 4 सालों में ही जमा कर लूंगा। ये सोच फ़ौरन यूएई ज्वाइन कर लिया।
- इंडिया आने के बाद मेरी पूरी फैमिली इस वक्त भोपाल में रहती हैं।
मेरे जन्म दिन के दिन ही हुआ मोदी का शपथ ग्रहण
- रघुवंशी ने बताया कि बर्थ डेट 16 मई है और ये मेरे लिए गर्व की बात है कि इसी तारीख को मोदी जी का शपथ ग्रहण भी हुआ था।
- मैंने हमेशा से अपने देश के लिए कुछ करने की ठानी थी। अब मुझे लगता है कि मैंने बीजेपी के लिए काम करने का सही ट्रैक चुना है।
- आगे भी नरेंद्र मोदी के लिए हर राज्य में प्रचार करने जाऊंगा। यूपी के बाद मेरा अगला टारगेट मध्यप्रदेश का विधानसभा चुनाव हैं, जो 2018 में होने हैं।
आगे की स्लाइड्स में देखिए फोटोज...
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva